Hei,
Lähihoitajaksi opiskelu onnistuu joissakin oppilaitoksissa etä- ja monimuoto-opiskeluna mikäli olet aikuisopiskelija. Useissa aikuiskoulutusta tarjoavissa oppilaitoksissa koulutukseen sisältyy automaattisesti etäopiskelua. Vaikka opiskelisitkin täysin etäopiskeluna, niin sinun tulee kuitenkin osallistua kontaktiopetukseen esimerkiksi kerran pari kuussa ja suorittaa yksi tai useampi harjoittelujakso.
Etäopiskeluun tarvitaan itsekuria, sillä sinun tulee huolehtia tehtävien ja kirjoitusesseiden palautuspäivämääristä. Mikäli olet jo työelämässä tulee sinun järjestää aikaa etäopiskeluun itse. Normaalin kontaktiopetuksen vahvuutena on opiskeluryhmän tuki, sosiaalisuus, tunne ryhmään kuulumisesta sekä kokemusten jakaminen. Etäopiskelussa näihin panostetaan esimerkiksi lähiopetuspäivien ja verkkofoorumin kautta, jossa opiskelijat voivat jakaa ajatuksiaan.
Heta Oksanen
Studentum